มอบคุรุสภาดำเนินการยึดใบอนุญาตประกอบการสอน ครูพละ ที่ก่อเหตุล่วงละเมิดนักเรียน
นางสาวตรีนุช เทียนทอง รัฐมนตรีว่าการกระทรวงศึกษาธิการ กล่าวถึงกรณีครูพละโรงเรียนแห่งหนึ่งในจังหวัดกาฬสินธุ์ ก่อเหตุวางยาล่วงละเมิดนักเรียนชั้น ม.1 ในแคมป์เก็บตัวนักกีฬา ว่า เหตุการณ์ที่เกิดขึ้น แม้จะไม่ใช่ครูในสังกัดกระทรวงศึกษาธิการ แต่ได้ประสานสำนักงานเลขาธิการคุรุสภา ในฐานะที่เป็นหน่วยงานกำกับดูแลงานจรรยาบรรณวิชาชีพและการออกใบอนุญาตประกอบวิชาชีพครู ให้ตรวจสอบข้อเท็จจริง เพื่อดำเนินการยึดใบอนุญาตประกอบการสอน กระทรวงศึกษาธิการ ให้ความสำคัญเรื่องสถานศึกษาปลอดภัยมาโดยตลอด หากเป็นครูในสังกัดกระทรวงศึกษาธิการกระทำเหตุการณ์ในลักษณะดังกล่าว จะต้องมีโทษทางวินัยอย่างแน่นอน